Sinteza zilei - o vizită controversată

"Derulăm consultări asupra acestui subiect cu toate instituțiile din România", a spus aceasta, în cadrul unei întâlniri la Ierusalim cu presedintele statului evreu, Reuven Rivlin."Este dorința noastră (acest transfer al ambasadei), dar din nefericire nu dispune de susținerea tuturor părților, așa cum ne-am dori", a susținut ea.În urmă cu câteva zile, liderul PSD, Liviu Dragnea, a anunțat "decizia" guvernului de a muta ambasada la Ierusalim.AFP notează că Dragnea nu a putut ocupa postul de premier din cauza unei condamnări la închisoare cu suspendare pentru fraudă electorala, dar exercită din umbră un rol determinant în activitatea Guvernului.Președintele Klaus Iohannis și-a exprimat imediat dezacordul, apreciind că o eventuală mutare a ambasadei ar contraveni dreptului international.Vineri, Iohannis a subliniat că Viorica Dăncilă „nu a avut niciun mandat acolo, a vorbit strict în numele guvernului și nu pentru România”.„Fiți asigurați că o să o întreb pe doamna Dăncilă cu ce ocazie a plecat în Israel în vizită bilaterală, fără să spună o vorbă, fără măcar ca din politețe să mă sune sau să treacă pe la mine”, a spus Iohannis, întrebat cum comentează vizita pe care Viorica Dăncilă și Liviu Dragnea o efectuează în aceste zile în Israel.Șeful statului a precizat că și el s-a întrebat, după ce l-a văzut pe Liviu Dragnea că „s-a lăudat la televizor că a rezolvat problema ambasadei” României în Israel, „în ce calitate a rezolvat această chestiune”.”Chiar dacă PSD-ului nu îi convine, eu sunt președintele Republicii și eu răspund de politica externă” a României, a subliniat el.Klaus Iohannis a acuzat faptul că Dragnea „încearcă să folosească astfel de teme false pentru a câștiga capital electoral, recunoaștere internațională”.Întrebat de ziariști dacă la Palatul Cotroceni a ajuns o propunere de numire a unui nou ambasador în Israel, Iohannis a răspuns: „Nu am văzut așa ceva dar nici nu am verificat. O să întreb la colegi să văd dacă există așa ceva”.Dragnea a mai acuzat ca declaratiile sefului statului referitoare la "secretomania" vizitei din Israel si despre "cine știe ce înțelegeri face acolo cu evreii" sunt considerate antisemite.Articolul este semnat de Radu Golban, prezentat drept "doctor în economie, cetățean român și german" și editorialist pentru (publicația românească) Cotidianul. În acest material, intitulat "De ce președintele României refuză să mute ambasada la Ierusalim", autorul aduce acuzații grave împotriva șefului statului, despre care spune că este "un politician care a făcut, direct sau indirect, eforturi de a rescrie istoria nazistă", care ignoră legile internaționale, un ipocrit, dezinteresat de un parteneriat solid cu Ierusalimul.